KULDĪGĀ

 APSTIPRINĀTI

ar Kuldīgas novada Domes

29.09.223. sēdes lēmumu

(prot. Nr. \_\_, p.\_\_\_.)

**Kuldīgas novada pašvaldības saistošie noteikumi Nr. /2023**

**“Par decentralizēto kanalizācijas pakalpojumu sniegšanas un uzskaites kārtību Kuldīgas novada pašvaldībā”**

*Izdoti saskaņā ar Ūdenssaimniecības pakalpojumu*

*likuma 6. panta ceturtās daļas 5. punktu un piekto daļu un*

*Ministru kabineta 2017. gada 27. jūnija noteikumu Nr.384 “Noteikumi*

*par decentralizēto kanalizācijas sistēmu*

*apsaimniekošanu un reģistrēšanu” 6. punktu*

 **I. Vispārīgie jautājumi**

1. Saistošie noteikumi nosaka:
	1. Kuldīgas novada pašvaldības administratīvās teritorijas robežās radīto notekūdeņu apsaimniekošanas prasības decentralizētajās kanalizācijas sistēmās, kuras nav pievienotas sabiedrisko ūdenssaimniecības pakalpojuma sniedzēju centralizētajai kanalizācijas sistēmai;
	2. pašvaldības kompetenci decentralizēto kanalizācijas pakalpojumu sniegšanas un uzskaites jomā;
	3. minimālo biežumu notekūdeņu un nosēdumu izvešanai no decentralizētajām kanalizācijas sistēmām;
	4. prasību minimumu asenizatoriem;
	5. asenizatoru reģistrācijas kārtību;
	6. decentralizēto kanalizācijas sistēmu reģistrācijas kārtību;
	7. decentralizēto kanalizācijas sistēmu īpašnieku un valdītāju pienākumus;
	8. decentralizēto kanalizācijas sistēmu kontroles un uzraudzības kārtību;
	9. atbildību par saistošo noteikumu pārkāpumiem.
2. Saistošie noteikumi attiecas uz esošajām un jaunbūvējamām decentralizētās kanalizācijas sistēmām, un ir saistoši visām fiziskajām un juridiskajām personām, kuru īpašumā vai valdījumā ir decentralizētās kanalizācijas sistēmas Kuldīgas pilsētā, Skrundas pilsētā un šādās Kuldīgas novada ciemu teritorijās:
	1. Alsungas pagasts – Alsunga;
	2. Ēdoles pagasts – Ēdole;
	3. Gudenieku pagasts – Gudenieki;
	4. Īvandes pagasts – Īvande;
	5. Kabiles pagasts – Kabile;
	6. Kurmāles pagasts – Priedaine, Vilgāle;
	7. Laidu pagasts – Laidi, Sermīte;
	8. Nīkrāces pagasts - Dzelda;
	9. Padures pagasts – Deksne, Padure;
	10. Pelču pagasts – Ābele, Pelči;
	11. Raņķu pagasts – Raņķi;
	12. Rendas pagasts – Renda;
	13. Rudbāržu pagasts – Rudbārži;
	14. Rumbas pagasts – Mežvalde, Venta;
	15. Skrundas pagasts – Jaunmuiža, Kušaiņi;
	16. Snēpeles pagasts – Snēpele;
	17. Turlavas pagasts – Turlava;
	18. Vārmes pagasts – Vārme.
3. Šajos saistošajos noteikumos lietotie termini atbilst terminiem, kuri noteikti normatīvajos aktos ūdenssaimniecības pakalpojumu sniegšanas jomā, t.sk., Ministru kabineta 2017. gada 27. jūnija noteikumos Nr. 384 "[Noteikumi par decentralizēto kanalizācijas sistēmu apsaimniekošanu un reģistrēšanu](https://likumi.lv/ta/id/291947-noteikumi-par-decentralizeto-kanalizacijas-sistemu-apsaimniekosanu-un-registresanu) (turpmāk – MK noteikumi Nr. 384) .

**II. Kuldīgas novada pašvaldības kompetence decentralizēto kanalizācijas pakalpojumu sniegšanas un uzskaites jomā**

1. Kuldīgas novada pašvaldība organizē un kontrolē decentralizētās kanalizācijas sistēmas notekūdeņu apsaimniekošanu Kuldīgas novada administratīvajā teritorijā saskaņā ar Pašvaldību likumu, normatīvajiem aktiem ūdenssaimniecības pakalpojumu jomā un šiem saistošajiem noteikumiem.
2. Kuldīgas novada pašvaldība:
	1. slēdz līgumu ar sabiedrisko ūdensaimniecības pakalpojumu sniedzēju - sabiedrību ar ierobežotu atbildību “KULDĪGAS ŪDENS” (turpmāk SIA “KULDĪGAS ŪDENS”) par pašvaldības administratīvajā teritorijā – Kuldīgas pilsētā un Kuldīgas novada Alsungas, Ēdoles, Gudenieku, Īvandes, Kabiles, Kurmāles, Laidu, Padures, Pelču, Rendas, Rumbas, Snēpeles, Turlavas, Vārmes pagastos esošo decentralizēto kanalizācijas sistēmu reģistra izveidi uzturēšanu.
	2. slēdz līgumu ar sabiedrisko ūdenssaimniecības pakalpojumu sniedzēju – sabiedrību ar ierobežotu atbildību “SKRUNDAS KOMUNĀLĀ SAIMNIECĪBA” (turpmāk – SIA “SKRUNDAS KOMUNĀLĀ SAIMNIECĪBA”) par pašvaldības administratīvajā teritorijā – Skrundas pilsētā un Kuldīgas novada Skrundas, Nīkrāces, Rudbāržu, Raņķu pagastos esošo decentralizēto kanalizācijas sistēmu reģistra izveidošanu un uzturēšanu sistēmā;
	3. nosaka asenizatoru reģistrācijas un atļaujas izsniegšanas kārtību notekūdeņu un nosēdumu savākšanai no decentralizētajām kanalizācijas sistēmām, to transportēšanai un novadīšanai centralizētajā kanalizācijas sistēmā pašvaldības administratīvajā teritorijā;
	4. nosaka decentralizētajā kanalizācijas sistēmā uzkrāto notekūdeņu un nosēdumu izvešanas biežumu un decentralizētajās kanalizācijas sistēmās savākto un novadīto notekūdeņu apjoma uzskaites kārtību;
	5. nosaka decentralizēto kanalizācijas sistēmu kontroles un uzraudzības kārtību.
3. SIA “KULDĪGAS ŪDENS” un SIA “SKRUNDAS KOMUNĀLĀ SAIMNIECĪBA” rakstiski informē decentralizētās kanalizācijas sistēmas īpašniekus par nepieciešamību nodot decentralizētās kanalizācijas sistēmās uzkrātos notekūdeņus un nosēdumus attīrīšanai, glabāt un vajadzības gadījumā uzrādīt kanalizācijas pakalpojuma saņemšanas darījuma apliecinošo attaisnojuma dokumentu, kurā uzrādīta pakalpojuma sniegšanas adrese, dati par savākto notekūdeņu daudzumu, pakalpojumu sniegšanas datums un pakalpojumu sniedzēja rekvizīti.

**III. Minimālais biežums notekūdeņu un nosēdumu izvešanai no decentralizētajām kanalizācijas sistēmām.**

1. Pašvaldības administratīvās teritorijas robežās esošajās decentralizētajās kanalizācijas sistēmās uzkrātie notekūdeņi un nosēdumi ir jānovada centralizētajā kanalizācijas sistēmā tikai SIA “KULDĪGAS ŪDENS” vai SIA “SKRUNDAS KOMUNĀLĀ SAIMNIECĪBA” noteiktās, speciāli izveidotās notekūdeņu pieņemšanas vietās, pamatojoties uz noslēgto līgumu ar SIA “KULDĪGAS ŪDENS” vai SIA “SKRUNDAS KOMUNĀLĀ SAIMNIECĪBA” (tekstā – Pakalpojumu sniedzēji) par šiem pakalpojumiem.
2. Minimālais notekūdeņu izvešanas biežums no krājtvertnēm, ir nosakāms saskaņā ar formulu:

I = B/A, kur

I – decentralizētās kanalizācijas tvertnes izvešanas biežums gadā (reizes), rezultātu noapaļojot līdz veseliem skaitļiem uz leju, bet **ne mazāk par 1 reizi gadā;**

A – decentralizētās kanalizācijas tvertnes tilpums kubikmetros (m3);

B – nekustamajā īpašumā vai nekustamo īpašumu grupā esošo personu kopējais ūdens patēriņš m3, to nosakot:

* 1. ja uzstādīts ūdens patēriņa mēraparāts atbilstoši Latvijas Republikas Ministru kabineta 09.01.2007. noteikumu Nr. 40 “Noteikumi par valsts metroloģiskajai kontrolei pakļauto mērīšanas līdzekļu sarakstu” (turpmāk – MK noteikumi Nr. 40) - pēc tā rādījumiem;
	2. ja ūdens patēriņa mēraparāts atbilstoši MK noteikumiem Nr. 40 nav uzstādīts - pēc īpašnieka vai valdītāja nekustamajā īpašumā deklarēto iedzīvotāju skaita un pieņemot, ka vienas personas ūdens patēriņš ir 1,5 m3 mēnesī.
	3. ja decentralizētās kanalizācijas sistēmas īpašnieka vai valdītāja nekustamajā īpašumā tiek izmantota lokālā ūdens iegūšanas iekārta, tā ir aprīkojama ar ūdens patēriņa mēraparātu atbilstoši MK noteikumiem Nr. 40 novadīto/notekūdeņu daudzuma noteikšanai, un decentralizētās kanalizācijas sistēmas izvešanas biežums ir nosakāms, ietverot faktiskos datus par nekustamajā īpašumā izlietotajiem ūdensapgādes pakalpojumiem, ko ir fiksējis ūdens patēriņa mēraparāts.
1. Minimālais notekūdeņu, nosēdumu izvešanas biežums no septiķa ir viena reize gadā ar nosacījumu, ja izvedamais apjoms ir vismaz 70 % no septiķa darba tilpuma, nosakot, ka:
	1. atbilstošs septiķis ir tāda hermētiska caurplūstoša tvertne, kuras minimālais darba tilpums ir vismaz 3x reizes lielāks par vidējo diennakts ūdens faktisko patēriņu, bet ne mazāks par 1.0 m3, un tajā jābūt vismaz divām secīgi caurplūstošām kamerām;
	2. izlaidei no septiķa vidē ir jābūt nodrošinātai caur atbilstošiem filtrācijas laukiem vai apakšzemes drenāžas sistēmām, smilts grants filtriem, filtrācijas grāvjiem, filtrācijas akām vai niedru laukiem. Filtrācijas lauks un drenāžas sistēmas tehniski nav izmantojamas mālainās gruntīs un vietās ar augstu gruntsūdens līmeni (mazāks par vienu metru no infiltrācijas sistēmas). Filtrācijas aku maksimālā diennakts jauda ir 1 m3/ diennaktī. Visu šo būvju izmēri ir atkarīgi no tehniskā risinājuma, bet ar nelieliem izņēmumiem(smilts grants filtrs) tehniski jābūt robežās no 5 – 50 l/m3 diennaktī;
	3. par šo būvju izbūvi jābūt pieejamai atbilstošai būvniecības dokumentācijai par to nodošanu ekspluatācijā (atsevišķi vai kopā ar dzīvojamo ēku), vai par šo būvju atbilstību jāsaņem slēdziens no atbilstoša komersanta par septiķa un šo būvju atbilstību minimālajām tehniskajām prasībām.
2. Minimālais notekūdeņu, nosēdumu vai dūņu izvešanas biežums no rūpnieciski izgatavotām attīrīšanas iekārtām, kuras attīrītos notekūdeņus novada vidē, un kuru kopējā jauda ir mazāka par 5 m3/diennaktī, ir nosakāms saskaņā ar iekārtas ražotāja izdoto tehnisko dokumentāciju vai instrukcijām par šo iekārtu ekspluatāciju, vai atbilstoša komersanta rakstveida atzinumu par iekārtas ekspluatācijas nosacījumiem, gadījumos, ja decentralizētās kanalizācijas sistēmas īpašnieka vai valdītāja rīcībā nav sākotnējās iekārtas tehniskās dokumentācijas.

**I****V. Prasību minimums asenizatoriem**

1. Decentralizētos kanalizācijas pakalpojumus Kuldīgas novada administratīvajā teritorijā ir tiesīgs sniegt decentralizēto kanalizācijas pakalpojumu sniedzējs - SIA “KULDĪGAS ŪDENS”, SIA “SKRUNDAS KOMUNĀLĀ SAIMNIECĪBA” un asenizatori, kuri atbilst šajos noteikumos noteiktajām prasībām un ir reģistrējušies Kuldīgas novada pašvaldībā.
2. Prasību minimums asenizatoram:
	1. nodrošināt decentralizēto kanalizācijas pakalpojumu saņemšanas attaisnojošos dokumentus atbilstoši MK noteikumos Nr. 384 un šajos saistošajos noteikumos noteiktajām prasībām un to izsniegšanu decentralizēto kanalizācijas sistēmu īpašniekiem vai valdītājiem;
	2. veikt Kuldīgas novada administratīvajā teritorijā esošajās decentralizētajās kanalizācijas sistēmās savākto notekūdeņu un nosēdumu, kā arī dūņu apjoma uzskaiti katrā objektā;
	3. pārvadāt decentralizētajās kanalizācijas sistēmās savāktos notekūdeņus ar šim nolūkam paredzētu specializētu transportlīdzekli;
	4. noslēgt rakstveida līgumu ar notekūdeņu attīrīšanas iekārtu (NAI) vai specializēto notekūdeņu pieņemšanas vietas īpašnieku par decentralizētajās kanalizācijas sistēmās savākto notekūdeņu un/vai nosēdumu novadīšanu un attīrīšanu;
	5. nodrošināt visu nepieciešamo pasākumu un darbību veikšanu, lai nepieļautu centralizētās kanalizācijas sistēmas aizsērējumu decentralizētajās kanalizācijas sistēmās savākto notekūdeņu novadīšanas rezultātā;
	6. nodrošināt visu nepieciešamo pasākumu un darbību veikšanu, lai nepieļautu bīstamo atkritumu, kuru savākšanai normatīvajos aktos ir noteikta īpaša kārtība un prasības, nonākšanu centralizētajā kanalizācijas sistēmā decentralizēto kanalizācijas sistēmu notekūdeņu novadīšanas rezultātā;
	7. līdz kārtējā gada 1. februārim iesniegt Kuldīgas novada pašvaldības reģistra uzturētājam rakstveida deklarāciju par iepriekšējā saimnieciskajā gadā izvesto notekūdeņu un nosēdumu apjomu un biežumu katrā objektā konkrētās pašvaldības teritorijā saskaņā ar pielikumā pievienoto veidlapu (1.pielikums). Veidlapu iesniedz klātienē, nosūta pa pastu vai elektroniski normatīvajos aktos par elektronisko dokumentu noformēšanu noteiktajā kārtībā.

**VI. Asenizatoru reģistrācijas kārtība**

1. Papildu MK noteikumos Nr. 384 noteiktajām reģistrācijas prasībām asenizators iesniedz Kuldīgas novada pašvaldībā rakstveida iesniegumu saskaņā ar paraugu (2. pielikums), kuram pievieno 15.1. un 15.2. apakšpunktā norādīto rakstveida informāciju:
	1. reģistrācijas veikšanai iesniedz dokumentus, kas satur ziņas, par atbilstību zemāk norādītajām nepieciešamām prasībām: apliecinājums par tiesībām veikt kravas autopārvadājumus Latvijas Republikas teritorijā, izņemot gadījumu, , ja pakalpojums tiks sniegts ar traktortehniku, izmantojot asenizācijas mucu;
	2. līguma kopiju, kas noslēgts ar notekūdeņu attīrīšanas iekārtu (NAI) vai specializēto noliešanas punktu īpašnieku, izņemot, ja asenizatora īpašumā vai valdījumā ir atbilstošas notekūdens attīrīšanas ietaises decentralizēto kanalizācijas pakalpojumu pieņemšanai, par kurām tiek sniegtas atskaites Valsts vides dienestam Latvijas Republikas normatīvajos aktos noteiktajā kārtībā;
	3. iesnieguma iesniegšanas dienā asenizatoram nav nodokļu parādu, kas pārsniedz 150 *euro* vai ir noslēgta vienošanās par parāda atmaksu.
2. Reģistrācijas iesniegumu asenizators var iesniegt:
	1. personīgi Kuldīgas novada pašvaldībā (turpmāk arī - pašvaldība);
	2. pa pastu;
	3. elektroniski normatīvajos aktos par elektronisko dokumentu noformēšanu noteiktajā kārtībā.
3. Lai veiktu reģistrāciju, dome/pašvaldības administrācija pārbauda iesniegto informāciju un pārliecinās par:
	1. Latvijas Republikas Uzņēmumu reģistra piešķirtajiem asenizatora reģistrācijas

datiem, ja asenizators ir juridiska persona;

* 1. Valsts ieņēmumu dienesta publiskajā datu bāzē reģistrētajiem datiem par

ienākuma nodokļa maksātājiem, ja asenizators ir fiziska persona.

1. Asenizatoram ir tiesības pašam iegūt un iesniegt Pašvaldībai šo noteikumu [17. punktā](http://likumi.lv/doc.php?id=244501#p13) minēto informāciju apliecinošus dokumentus.
2. Asenizatora reģistrācija tiek veikta, ja tas ir izpildījis šo noteikumu prasības, iesniedzot visus nepieciešamos dokumentus un pēc to izvērtēšanas Pašvaldība ir atzinusi, ka asenizators atbilst noteikumos izvirzītajām prasībām.
3. Asenizatora iesniegums tiek izskatīts 15 (piecpadsmit) darba dienu laikā, no tā saņemšanas dienas. Iesniegums tiek uzskatīts par saņemtu ar brīdi, kad ir iesniegti visi noteikumos norādītie nepieciešamie dokumenti.
4. Pašvaldība 3 (trīs) darba dienu laikā izvieto Pašvaldības tīmekļa vietnē informāciju par asenizatora reģistrācijas faktu, normatīvo aktu noteiktajā kārtībā vai reģistrācijas fakta neveikšanas gadījumā, nosūta rakstveida informāciju asenizatoram par trūkumiem, kas konstatēti reģistrācijas iesnieguma izskatīšanas gaitā, un to novēršanas termiņu. Gadījumā, ja trūkumi netiek novērsti norādītajā termiņā, asenizatora reģistrācijas iesniegums tiek uzskatīts par neiesniegtu un saņemtie dokumenti tiek atgriezti adresātam.
5. Ja asenizatora darbībās tiek konstatēti normatīvo aktu pārkāpumi, kas skar ūdenssaimniecības pakalpojumu sniegšanas jomu, komerctiesību jomu, profesionālās darbības sfēru, finanšu saistību izpildi, kravu autopārvadājumu jomu, vides aizsardzības jomu, Pašvaldība anulē attiecīgā asenizatora reģistrācijas faktu, nosūtot rakstveida paziņojumu asenizatoram, un dzēš par to ziņas Pašvaldības tīmekļa vietnē.
6. Asenizators ir tiesīgs apstrīdēt reģistrācijas anulēšanas faktu, 15 (piecpadsmit) darba dienu laikā no paziņojuma saņemšanas, iesniedzot rakstveida iesniegumu Pašvaldībā, kurā tiek norādīts lūguma pamatojums un ziņas par iesniegumā ietvertajiem apgalvojumiem.
7. Ziņas par asenizatoru Pašvaldības tīmekļa vietnē tiek atjaunotas, pamatojoties uz Domes lēmumu, ar kuru atcelts reģistrācijas anulēšanas fakts.
8. Gadījumā, ja asenizatora reģistrācijas fakts ir anulēts, balstoties uz apstiprinošu informāciju, ka asenizatoram ir apturēta vai anulēta kravas autopārvadājumu veikšanas licence Latvijas Republikas administratīvajā teritorijā, ziņas par asenizatora reģistrācijas faktu tiek atjaunotas, pamatojoties uz kompetentās valsts iestādes lēmumu, kas izskata jautājumus par kravas autopārvadājumu licences un licences kartītes darbības apturēšanu uz laiku vai anulēšanu.

**VII. Decentralizēto kanalizācijas sistēmu reģistrācijas kārtība**

1. Kuldīgas novada pašvaldības administratīvajā teritorijā esoša nekustamā īpašuma īpašnieks vai valdītājs, kura īpašumā esošā decentralizētā kanalizācijas sistēma nav reģistrēta, iesniedz decentralizēto kanalizācijas sistēmu reģistra uzturētājam atbilstoši pēc nekustamā īpašuma atrašanās vietas, pirmreizējo decentralizētās kanalizācijas sistēmas reģistrācijas apliecinājumu, saskaņā ar noteikumiem pievienoto paraugu (3.pielikums). Atbilstoši pēc nekustamā īpašuma atrašanās vietas - SIA “KULDĪGAS ŪDENS” vai SIA “SKRUNDAS KOMUNĀLĀ SAIMNIECĪBA” pilnvarotās personas ir tiesīgas veikt decentralizētās kanalizācijas sistēmas sākotnējo apsekošanu.
2. Nekustamā īpašuma atsavināšanas gadījumā vai, ja ir notikušas izmaiņas ziņās par decentralizētās kanalizācijas sistēmas ekspluatāciju (pārbūve, veida maiņa, izmaiņas plānoto notekūdeņu novadīšanas apjomā, izmaiņas deklarēto vai faktiski dzīvojošo personu sastāvā), decentralizētās kanalizācijas sistēmas īpašniekam vai valdītājam nekavējoties, bet ne vēlāk kā 3 (trīs) mēnešu laikā pēc nekustamā īpašuma iegādes vai izmaiņām ziņās par decentralizētās kanalizācijas sistēmas ekspluatāciju, jāiesniedz personiski, vai nosūtot pa pastu vai elektroniski, ja tas sagatavots saskaņā ar normatīvajiem aktiem par elektronisko dokumentu noformēšanu, šo noteikumu 26. punktā norādītais iesniegums pirmreizējo decentralizētās kanalizācijas sistēmas reģistrācijas apliecinājumu.
3. Šo noteikumu 24.punktā un 25.punktā minētie decentralizētās kanalizācijas sistēmas reģistrācijas apliecinājumi iesniedzami personiski attiecīgajam Pakalpojuma sniedzējam pēc nekustamā īpašuma atrašanās vietas vai jānosūta pa pastu, vai elektroniski uz Pakalpojuma sniedzēja e-adresi vai elektroniskā pasta adresi, ja tas sagatavots saskaņā ar normatīvajiem aktiem par elektronisko dokumentu noformēšanu:
	1. Kuldīgas pilsēta, Alsungas, Ēdoles, Gudenieku, Īvandes, Kabiles, Kurmāles, Laidu, Padures, Pelču, Rendas, Rumbas, Snēpeles, Turlavas, Vārmes pagastos - SIA “KULDĪGAS ŪDENS”, adrese: Ventspils iela 15, Kuldīga, Kuldīgas novads, LV-3301 vai uz e-adresi vai elektronisko pastu: *kuldigas.udens@kuldiga.lv;*
	2. Skrundas pilsētā, Skrundas, Nīkrāces, Rudbāržu, Raņķu pagastos - SIA “SKRUNDAS KOMUNĀLĀ SAIMNIECĪBA”, adrese: Liepājas iela 5, Skrunda, Kuldīgas novads, LV-3326 vai uz e-adresi vai elektronisko pastu: *pasts@sks.lv*

**VIII. Decentralizēto kanalizācijas sistēmu īpašnieku un valdītāju pienākumi**

1. Ikvienas decentralizēto kanalizācijas sistēmas īpašnieka vai valdītāja pienākumi papildus MK noteikumos Nr. 384 noteiktajam ir:
	1. nodrošināt radīto notekūdeņu uzkrāšanu vai attīrīšanu ekspluatācijā nodotās decentralizētajās kanalizācijas sistēmās;
	2. reģistrēt decentralizētās kanalizācijas sistēmas šajos noteikumos noteiktajā kārtībā;
	3. nodrošināt, ka notekūdeņu izvešanu atbilstoši noteiktajam minimālajam reižu skaitam gadā veic asenizators, kas šā pakalpojuma sniegšanai ir reģistrējies pašvaldības domē, atbilst pašvaldības saistošajos noteikumos noteiktajam prasību minimumam un ir noslēdzis ar centralizētās kanalizācijas sistēmas speciāli izveidotās notekūdeņu pieņemšanas vietas īpašnieku, valdītāju vai turētāju līgumu par notekūdeņu un nosēdumu pieņemšanu.
	4. segt izmaksas Pakalpojumu sniedzējam, kas saistītas ar notekūdeņu paraugu analīzes veikšanu, ja vidē novadīto notekūdeņu paraugu analīzē tiek konstatētas vielas, kas pārsniedz pieļaujamo piesārņojošo vielu koncentrāciju vai satur bīstamās vielas saskaņā ar Ministru kabineta noteikumu prasībām par piesārņojošo vielu emisiju ūdenī un šo noteikumu 32.2. apakšpunktā noteiktajā gadījumā pēc to faktiskajām izmaksām saskaņā ar izrakstīto rēķinu;
	5. nodrošināt Pakalpojumu sniedzēja pārstāvim un pēc nepieciešamības pieaicinātam kompetentam speciālistam piekļuvi decentralizētajai kanalizācijas sistēmai tās tehniskā nodrošinājuma, ekspluatācijas prasību ievērošanas kontrolei un tās darbības pārbaudei, ne vēlāk kā 7 dienu laikā no pieprasījuma saņemšanas;
	6. viena mēneša laikā no tehniskās apkopes veikšanas dienas iesniegt Pakalpojuma sniedzējam atbilstoša komersanta rakstveida apliecinājuma kopiju par veikto decentralizētās kanalizācijas sistēmas tehnisko apkopi, par tās tehnisko stāvokli un turpmākajiem norādījumiem tās ekspluatācijā, ja nekustamajā īpašumā tiek ekspluatētas rūpnieciski izgatavotas notekūdeņu attīrīšanas iekārtas, kuras attīrītos notekūdeņus novada vidē un kopējā jauda ir mazāka par 5m3/diennaktī;
	7. uzrādīt Pakalpojuma sniedzējam decentralizētās kanalizācijas pakalpojumu saņemšanu pierādošus dokumentus. Par decentralizētās kanalizācijas pakalpojumu saņemšanas pierādošo dokumentāciju var kalpot decentralizētās kanalizācijas pakalpojumu saņemšanas darījumu apliecinošs attaisnojuma dokuments, kurā uzrādīta pakalpojuma sniegšanas adrese, dati par savākto notekūdeņu daudzumu, pakalpojuma summa, pakalpojumu sniegšanas datums un pakalpojumu sniedzēja rekvizīti;
	8. par saviem līdzekļiem nekavējoties likvidēt jebkādus bojājumus un avārijas savā īpašumā vai valdījumā esošajās decentralizētās kanalizācijas sistēmās;
	9. ievērot šajos noteikumos noteikto notekūdeņu un nosēdumu izvešanas biežumu;
	10. nodrošināt, lai notekūdeņi un nosēdumi netiktu novadīti vai pārsūknēti uz lietus kanalizācijas un virszemes notekūdeņu drenāžas sistēmām, meliorācijas sistēmām un citām, šim nolūkam neparedzētām vietām;
	11. objektā, kurā tiek veikti būvdarbi, līdz būves nodošanai ekspluatācijā, decentralizētās kanalizācijas sistēmas atļauts ekspluatēt pēc tās reģistrācijas decentralizētās kanalizācijas sistēmu reģistrā, ja decentralizētās kanalizācijas sistēmas tiek lietotas un ja uz būvdarbu laiku nav noslēgts līgums par pagaidu (pārvietojamo) tualešu apkopi, vai būvdarbu laikā nav iespējams izmantot objektā jau esošu, ekspluatācijā nodotu kanalizācijas sistēmu;
	12. pēc Pakalpojuma sniedzēja pieprasījuma iesniegt tam atbilstību apliecinošus dokumentus, ja decentralizētās kanalizācijas sistēmas īpašnieks vai valdītājs lieto MK noteikumu Nr. 384 3.1.apakšpunktā minētu notekūdeņu attīrīšanas iekārtu, vai tehnisko dokumentāciju, ja decentralizētās kanalizācijas sistēmas īpašnieks vai valdītājs lieto rūpnieciski ražotu septiķi.

**IV. Decentralizēto kanalizācijas sistēmu kontroles un uzraudzības kārtība**

1. Kuldīgas novada pašvaldības policijai, pašvaldības būvvaldei, pašvaldības Vides speciālistam un pašvaldības Sabiedrisko ūdenssaimniecības pakalpojumu sniedzējiem ir tiesības:
	1. pārbaudīt decentralizēto kanalizācijas pakalpojumu saņemšanu apliecinošu attaisnojuma dokumentu esamību;
	2. saskaņojot ar īpašnieku vai valdītāju, piekļūt decentralizētajai kanalizācijas sistēmai, tās tehniskā nodrošinājuma un apsaimniekošanas prasību ievērošanas kontrolei;
	3. pārbaudīt decentralizēto kanalizācijas sistēmu reģistrā ietvertās informācijas atbilstību, nepieciešamības gadījumā, nodrošinot tās precizēšanu, balstoties uz veiktās pārbaudes rezultātiem;
	4. pieprasīt atskaites par izvesto notekūdeņu apjomu no decentralizēto kanalizācijas sistēmu reģistrā iekļautajiem asenizatoriem
2. Ja šo saistošo noteikumu 30.punktā  minētajai kontroles institūcijai radušās šaubas par decentralizētās kanalizācijas sistēmas apsaimniekošanas prasību ievērošanu un tās atbilstību normatīvo aktu regulējumam, tai, ir tiesības pieprasīt decentralizētās kanalizācijas sistēmas īpašniekam:
	1. pieprasīt decentralizētās kanalizācijas sistēmas īpašniekam vai valdītājam veikt decentralizētās kanalizācijas sistēmas ārpuskārtas tehnisko apkopi pie atbilstoša komersanta, kas specializējies šādu darbu izpildē, un iesniegt apliecinājumu par iekārtas tehnisko stāvokli un norādījumus tās turpmākai ekspluatācijai;
	2. pieprasīt veikt decentralizētās kanalizācijas sistēmas pārbūvi vai jaunas decentralizētās kanalizācijas sistēmas izbūvi vai uzstādīšanu, lai novērstu videi nodarāmo kaitējumu, vai risināt jautājumu par pieslēgšanos centralizētajai kanalizācijas sistēmai;
	3. ja ir pamatotas aizdomas par nododamo notekūdeņu un nosēdumu palielinātu piesārņojumu, Pakalpojuma sniedzēja uzraudzībā, piesaistot kompetentu speciālistu, veikt decentralizētā kanalizācijas sistēmā uzkrāto notekūdeņu paraugu analīzi. Ja decentralizētā kanalizācijas sistēmā tiek konstatētas vielas, kas pārsniedz pieļaujamo piesārņojošo vielu koncentrāciju vai satur bīstamās vielas saskaņā ar Ministru kabineta noteikumu prasībām par piesārņojošo vielu emisiju ūdenī, tad rakstiski pieprasīt decentralizētās kanalizācijas sistēmas īpašniekam vai valdītājam segt izmaksas, kas saistītas ar uzkrāto notekūdeņu un nosēdumu paraugu analīzes veikšanu un pieprasīt samaksu par palielinātā piesārņojuma attīrīšanu;
	4. saskaņojot ar nekustamā īpašuma īpašnieku, valdītāju, piekļūt decentralizētajai kanalizācijas sistēmai, tās tehniskā nodrošinājuma un ekspluatācijas prasību ievērošanas kontrolei;
	5. pieprasīt decentralizētās kanalizācijas sistēmas īpašniekam vai valdītājam tehnisko dokumentāciju rūpnieciski ražotam septiķim vai atbilstību apliecinošus dokumentus MK noteikumu Nr. 384 3.1.apakšpunktā minētai notekūdeņu attīrīšanas iekārtai;
	6. pārbaudīt decentralizēto kanalizācijas sistēmu reģistrā ietvertās informācijas atbilstību, nepieciešamības gadījumā, veicot tās precizēšanu, balstoties uz veiktajiem pārbaudes rezultātiem;
	7. pieprasīt atskaites par izvesto notekūdeņu apjomu no decentralizēto kanalizācijas sistēmu reģistrā iekļautajiem asenizatoriem;
	8. pārbaudīt noslēgtā līguma par decentralizētās kanalizācijas sistēmā uzkrāto notekūdeņu un nosēdumu nodošanu esamību vai pārbaudīt saglabātos decentralizēto notekūdeņu pakalpojuma saņemšanas fakta apliecinošos attaisnojuma dokumentus, ja šāds līgums nav noslēgts.

**IX. Atbildība par saistošo noteikumu pārkāpumiem**

1. Šo noteikumu 30.punktā minētajās institūcijas veic uzraudzību par šo saistošo noteikumu prasību ievērošanu, kā arī informē Kuldīgas novada pašvaldības policiju par atklātajiem pārkāpumiem.
2. Administratīvā pārkāpuma procesu par šajos noteikumos minēto prasību pārkāpumiem līdz administratīvā pārkāpuma lietas izskatīšanai veic Kuldīgas novada pašvaldības policijas amatpersona.
3. Izskatīt administratīvā pārkāpuma lietu par šo saistošo noteikumu prasību neievērošanu un piemērot sodu ir tiesīga Kuldīgas novada domes Administratīvā komisija.
4. Par šo saistošo noteikumu prasību neievērošanu izsaka brīdinājumu vai uzliek naudas sodu:
	1. fiziskām personām – līdz 70 naudas soda vienībām;
	2. juridiskām personām – no 10 līdz 280 naudas soda vienībām.
5. Administratīvos protokolus izskata Domes Administratīvā komisija.
6. Administratīvais sods šo saistošo noteikumu pārkāpēju neatbrīvo no pienākuma novērst pārkāpumu, kā arī no pārkāpuma rezultātā nodarīto zaudējumu atlīdzināšanas.

**X. Noslēguma jautājumi**

1. Ja ekspluatētā decentralizētā kanalizācijas sistēma neatbilst šajos Noteikumos un normatīvajos aktos izvirzītajām prasībām, decentralizētās kanalizācijas sistēmas īpašnieks vai valdītājs nodrošina tās atbilstību prasībām pēc šo noteikumu spēkā stāšanās, bet ne vēlāk kā gada laikā.
2. Pašvaldības administratīvajā teritorijā esoša nekustamā īpašuma īpašnieks vai valdītājs pēc šo noteikumu spēkā stāšanās, bet ne vēlāk kā gada laikā iesniedz decentralizēto kanalizācijas sistēmu reģistra uzturētājam pirmreizējo decentralizētās kanalizācijas sistēmas reģistrācijas apliecinājumu saskaņā ar noteikumiem pievienoto paraugu.
3. Saistošie noteikumi stājas spēkā nākamajā dienā pēc to izsludināšanas.

Kuldīgas novada domes priekšsēdētāja Inese Astaševska

*1.pielikums*

*Kuldīgas novada pašvaldības saistošajiem noteikumiem Nr. 10/2023*

ASENIZATORA

DEKLARĀCIJA PAR \_\_\_\_\_\_\_\_\_\_\_\_\_\_\_\_\_ GADĀ IZVESTO NOTEKŪDEŅU UN

NOSĒDUMU APJOMU

1.Objekta adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.Notekūdeņu un nosēdumu izvešanas biežums\_\_\_\_\_\_\_\_ (reizes gadā)

3.Izvesto notekūdeņu un nosēdumu apjoms atskaites periodā \_\_\_\_\_\_\_m3

**vai**

|  |  |  |  |  |  |  |
| --- | --- | --- | --- | --- | --- | --- |
| N.p.k. | Objekta adrese | Transp. reģ. Nr. | Cisternas reģ.Nr. | Izvešanasreizesgadā | Izvestiem3 | Kam nodotinotekūdeņi |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

Datums

Asenizatora nosaukums vai vārds, uzvārds \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(personiskais paraksts)

*2.pielikums*

*Kuldīgas novada pašvaldības saistošajiem noteikumiem Nr. 10/2023*

REĢISTRĀCIJAS IESNIEGUMS

ASENIZĀCIJAS PAKALPOJUMU SNIEGŠANAI

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ TERITORIJĀ

20\_\_.gada \_\_\_\_\_\_. \_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(decentralizēto kanalizācijas pakalpojuma sniedzēja (turpmāk – asenizatora) nosaukums)

Juridiskā adrese:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Reģ. Nr. \_\_\_\_\_\_\_\_\_\_\_\_\_\_\_Reģ. datums:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ tālr.: \_\_\_\_\_\_\_\_\_\_\_\_\_\_\_\_\_ e-

pasts:\_\_\_\_\_\_\_\_\_\_\_\_\_\_\_\_\_

Pamatojoties uz Ministru kabineta 2017. gada 27. jūnija noteikumiem Nr. 384 “Noteikumi par

decentralizēto kanalizācijas sistēmu apsaimniekošanu un reģistrēšanu” un..........pašvaldības

saistošajiem noteikumiem Nr. \_\_\_\_\_\_\_\_\_\_\_\_\_\_\_\_\_ lūdzu reģistrēt

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ tīmekļvietnē \_\_\_\_\_\_\_\_\_\_\_\_\_\_\_\_\_\_\_\_\_\_\_

(asenizatora nosaukums) kā decentralizēto kanalizācijas pakalpojumu sniedzēju

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ teritorijā, kas nodrošina pakalpojuma sniegšanu

ar šādiem specializētajiem transportlīdzekļiem:

|  |  |  |  |  |  |  |
| --- | --- | --- | --- | --- | --- | --- |
| N.p.k. | Transport-līdzekļamarka | Transport-līdzekļareģistrācijas Nr. | Transport-līdzekļa tips(A – Auto-transportsT–Traktor-tehnika) | Transportlīdzekļatvertnes tilpums | Tvertnes reģ.Nr. (jaattiecināms,piem.,traktortehnikasgadījumā) | Nomaslīgumatermiņš\* |
|  |  |  |  |  |  |  |
|  |  |  |  |  |  |  |

1. kopija līgumam ar \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ pašvaldības administratīvajā

teritorijā esošo notekūdeņu attīrīšanas iekārtu (NAI) vai specializēto noliešanas punktu

īpašnieku;

2. \* transportlīdzekļu nomas līguma kopija, ja iesnieguma iesniedzējs nav tā īpašnieks, vai

nav minēts kā turētājs transportlīdzekļa reģistrācijas apliecībā.

٭ Kopijas pareizību apliecina uzņēmuma vadītājs vai tā pilnvarota amatpersona pirmās lapas augšējā

labajā stūrī ar apliecinājuma uzrakstu „KOPIJA PAREIZA”, apliecinātājas personas pilnu amata

nosaukumu, parakstu un tā atšifrējumu, vietas nosaukumu, datumu un zīmoga nospiedumu.

Apliecinu, ka šajā iesniegumā sniegtā informācija ir precīza un patiesa.

Iesnieguma iesniedzējs:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vārds, uzvārds un amats, paraksts, zīmogs)

*3.pielikums*

*Kuldīgas novada pašvaldības saistošajiem noteikumiem Nr. 10/2023*

DECENTRALIZĒTĀS KANALIZĀCIJAS SISTĒMAS

REĢISTRĀCIJAS APLIECINĀJUMS

1.Objekta adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.Objektā deklarēto iedzīvotāju skaits \_\_\_\_\_\_\_\_\_\_\_\_

3.Objektā faktiski dzīvojošo iedzīvotāju skaits \_\_\_\_\_\_\_\_\_\_\_\_

4.Vai objektā ūdensapgādes patēriņa uzskaitei ir uzstādīts ūdens mērītājs?

□ ir □ nav

4.1.Esošais vai prognozējamais (atbilstošo pasvītrot) ūdens patēriņš mēnesī \_\_\_\_\_\_m3

4.2.Izvedamais notekūdeņu un nosēdumu vai dūņu nogulšņu apjoms mēnesī \_\_\_\_m3

Krājtvertņu gadījumā esošam vai prognozējamajam ūdens patēriņa apjomam jāsakrīt ar

izvedamo notekūdeņu apjomu gadā.

5.Decentralizētās kanalizācijas sistēmas veids (atzīmēt atbilstošo vai atbilstošos)

□ Rūpnieciski izgatavotas notekūdeņu attīrīšanas iekārtas, kuras attīrītos notekūdeņus novada

vidē un kopējā jauda ir mazāka par 5 m3/diennaktī

□ Septiķis ar divām vai vairāk kamerām, kur notekūdeņi pēc septiķa vidē tiek novadīti caur

speciāli ierīkotu infiltrācijas sistēmu (filtrācijas laukiem, apakšzemes filtrējošām drenām,

smilts grants filtriem, filtrācijas grāvjiem vai akām) un kurš izbūvēts atbilstoši būvniecību

regulējošiem normatīvajiem aktiem;

□ Notekūdeņu krājtvertne (jebkurš rezervuārs, nosēdaka vai izsmeļamā bedre, pārvietojamā

tualete, sausā tualete), kurās uzkrājas neattīrīti notekūdeņi, septisko tvertņu dūņas vai

kanalizācijas sistēmu atkritumi.

□ Cits \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Lūdzu, norādiet Jūsu īpašumā esošās decentralizētās kanalizācijas sistēmas veidu)

6.Kā īpašumā tiek nodrošināta atbilstoša notekūdeņu apsaimniekošana?

□ Līgums par īpašumā esošo NAI apkalpošanas un ekspluatācijas pasākumu nodrošināšanu

un/vai līgums par uzkrāto septisko tvertņu dūņu un/vai kanalizācijas sistēmu tīrīšanas

atkritumu izvešanu

□ Līgums par uzkrāto notekūdeņu izvešanu

□ Pēc vajadzības pasūtu nepieciešamos pakalpojumus komersantiem

□ Netiek nodrošināta

7.Decentralizētajā kanalizācijas sistēmā uzkrāto notekūdeņu/nosēdumu pašreizējais izvešanas

biežums:

□ 1 x mēnesī vai biežāk

□ 1 x 2 mēnešos

□ 1x ceturksnī

□ 1 x gadā

8. Krājtvertnes tilpums:

□ < 3m3

□ 3 līdz 5 m3

□ 5 līdz 10 m3

□ > 10 m3

9.Cik bieži tiek veikta regulārā apkope lokālajām notekūdeņu attīrīšanas iekārtām:

□ 1 x mēnesī vai biežāk

□ 1 x ceturksnī

□ 1x gadā

□ retāk nekā 1x gadā

9.1.Kad veikta iepriekšējā apkope?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(lūdzu norādīt mēnesi un gadu)

10.Vai plānojat pieslēgties centralizētajiem kanalizācijas tīkliem?

□ jā (Ja atbilde ir “Jā”, lūdzu, atbildiet uz 11. jautājumu.)

□ nē

11.Kad plānojat pieslēgties centralizētajiem kanalizācijas tīkliem?

□ \_\_\_\_\_\_\_\_\_\_\_\_\_\_\_\_

Datums

Decentralizētās kanalizācijas sistēmas īpašnieka vai valdītāja vārds, uzvārds

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(personiskais paraksts)